rejauldu/bengali-wikipedia huggingface dataset:
মার্কিন যুক্তরাষ্ট্রের জাতীয় প্রতীকসমূহ আমেরিকার যুক্তরাষ্ট্রের প্রতিনিধিত্ব করতে ব্যবহৃত প্রতীক।   প্রতীকসমূহের তালিকা  প্রতীকনামছবিতথ্যসূত্রপতাকামার্কিন যুক্তরাষ্ট্রের পতাকা200x200পিক্সেল4 U.S.C. § 1 ("The flag of the United States shall be thirteen horizontal stripes, alternate red and white; and the union of the flag shall be forty-eight stars, white in a blue field."); § 2 ("On the admission of a new State into the Union one star shall be added to the union of the flag; and such addition shall take effect on the fourth day of July then next succeeding such admission.").সীলমোহরমার্কিন যুক্তরাষ্ট্রের মহান সীল150x150পিক্সেল (obverse)150x150পিক্সেল (reverse)4 U.S.C. § 41 ("The seal heretofore used by the United States in Congress assembled is declared to be the seal of the United States.").জাতীয় পাখিবল্ড ঈগল250x250পিক্সেলA modified version of Charles Thomson's proposal for the Great Seal of the United States on June 20, 1782, with a bald eagle in the center, was adopted by the Continental Congress on June 20, 1782. Bruce E. Beans, Eagle's Plume: The Struggle to Preserve the Life and Haunts of America's Bald Eagle (University of Nebraska Press 1997), p. 59.জাতীয় স্তন্যপায়ী প্রাণীউত্তর আমেরিকান বাইসন200x200পিক্সেলNational Bison Legacy Act, Pub. L. 114-152, 130 Stat. 373 (approved May 9, 2016), § 3(a) ("The mammal commonly known as the 'North American bison' is adopted as the national mammal of the United States.")জাতীয় সঙ্গীত"দি স্টার-স্প্যাঙ্গলড ব্যানার"36 U.S.C. § 301(a) ("The composition consisting of the words and music known as the Star-Spangled Banner is the national anthem.").জাতীয় নীতিবাক্য(সরকারী)"আমরা ঈশ্বরে বিশ্বাস করি"36 U.S.C. § 302 ("'In God we trust' is the national motto.").জাতীয় নীতিবাক্য(বেসরকারীভাবে, মুদ্রায় ছাপানো হয়)ই প্লুরিবাস ইউনামFrank S. Ravitch, Boris I. Bittker & Scott C. Idleman,  Religion and the State in American Law (Cambridge University Press, 2015), p. 136 ("The nation's first unofficial motto was 'E pluribus unum' ('Out of many, one'), which was proposed in 1776, adopted in 1782, and to this day is part of the Great Seal of the United States.  E plurbius unum first appeared in coinage in 1795 and in 1873 was required on all U.S. coinage...").জাতীয় ফুলগোলাপ200x200পিক্সেল36 U.S.C. § 303 ("The flower commonly known as the rose is the national floral emblem.").জাতীয় কুচকাত্তয়াজ"দি স্টার এন্ড স্ট্রাইপস ফরএভার"36 U.S.C. § 304 ("The composition by John Philip Sousa entitled 'The Stars and Stripes Forever' is the national march.").জাতীয় গাছওক গাছ (কোয়েরকাস)267x267পিক্সেল36 U.S.C. § 305 ("The tree genus Quercus, commonly known as the oak tree, is the national tree.").   আরও দেখুন    মার্কিন যুক্তরাষ্ট্রের রাষ্ট্রের প্রতীকসমূহের তালিকা   তথ্যসূত্র    বহিঃসংযোগ    জাতীয় প্রতীক এবং আইকন    United States national জাতীয় প্রতীক বিষয়শ্রেণী:মার্কিন যুক্তরাষ্ট্রের জাতীয় প্রতীক
মহেন্দ্র সিং ধোনি (জন্ম: ৭ জুলাই, ১৯৮১) ঝাড়খণ্ডের রাচি এলাকায় জন্মগ্রহণকারী ভারতীয় ক্রিকেটার। বর্তমানে তিনি ভারত জাতীয় ক্রিকেট দলের হয়ে উইকেট-রক্ষকের দায়িত্ব পালন করেন। তিনি হচ্ছেন ভারত জাতীয় ক্রিকেট দলের সাবেক অধিনায়ক।  মহেন্দ্র সিং ধোনির অধিনায়কত্বে ভারত ২০০৭ আইসিসি বিশ্ব টুয়েন্টি২০, ২০০৭-০৮ সালের সিবি সিরিজ, ২০০৮ সালের বর্ডার-গাভাস্কার ট্রফি, ২০১০ সালে অস্ট্রেলিয়ার বিরুদ্ধে ২-০ ব্যবধানে একটি সিরিজ ও ২০১১ ক্রিকেট বিশ্বকাপ জয় করেছে। তার অধিনায়কত্বেই ভারত টেস্টের র‌্যাঙ্কিংয়ে এক নম্বরে উঠে এসেছিল। এখনও পর্যন্ত টেস্ট এবং ওয়ান-ডে ইন্টারন্যাশনালে তার রেকর্ড ভারতীয় অধিনায়কদের মধ্যে সেরা। তিনি  ২০১৩ সালে  ইংল্যান্ড  এ অনুষ্ঠিত আইসিসি চ্যাম্পিয়ন্স ট্রফি জয় করেন,সেই সাথে  বিশ্বের প্রথম অধিনায়ক যিনি আন্তর্জাতিক ক্রিকেট কাউন্সিলর সব টুর্নামেন্ট জয় করার কৃতিত্ব রয়েছে। আইপিএল ২০১০ ও চ্যাম্পিয়ন্স লীগে তিনি চেন্নাই সুপার কিংস দলের অধিনায়কত্ব করছেন। তার নেতৃত্বে ভারতীয় দল প্রথম শ্রীলঙ্কা ও নিউজিল্যান্ডের মাটিতে ওয়ানডে ইন্টারন্যাশনাল সিরিজ জয় করেছে এবং ভারত কুড়ি বছর পর অস্ট্রেলিয়াকে টেস্টে হারাতে সক্ষম হয়েছে।  বিষয়শ্রেণী:ইন্ডিয়ান প্রিমিয়ার লিগ প্রবেশদ্বার
মো. হযরত আলী (জন্ম: ৯ জুন ১৯৬৪) একজন বাংলাদেশী প্রকৌশলী এবং অধ্যাপক। তিনি বর্তমানে চট্টগ্রাম প্রকৌশল ও প্রযুক্তি বিশ্ববিদ্যালয়ের পুরকৌশল বিভাগের অধ্যাপক হিসেবে দায়িত্ব পালন করছেন। তিনি পূর্বে খুলনা প্রকৌশল ও প্রযুক্তি বিশ্ববিদ্যালয়ের অন্তর্বর্তীকালীন উপাচার্য হিসেবে দায়িত্ব পালন করেছেন।   শিক্ষাজীবন  মো. হযরত আলী ১৯৮৮ সালে তৎকালীন বিআইটি খুলনা (বর্তমান খুলনা প্রকৌশল ও প্রযুক্তি বিশ্ববিদ্যালয়) থেকে পুরকৌশল বিভাগে স্নাতক ডিগ্রি লাভ করেন। এরপর তিনি থাইল্যান্ডের এশিয়ান ইনস্টিটিউট অব টেকনোলজি থেকে পুরকৌশলে মাস্টার্স এবং মালয়েশিয়ার পুত্রা মালয়েশিয়া বিশ্ববিদ্যালয় থেকে পিএইচডি ডিগ্রি লাভ করেন।   কর্মজীবন  মো. হযরত আলী ১৯৮৯ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট; তৎকালীন বিআইটি চট্টগ্রাম) পুরকৌশল বিভাগে প্রভাষক হিসেবে যুক্ত হন। এরপর ১৯৯৭ সালে সহকারী অধ্যাপক, ২০০১ সালে সহযোগী অধ্যাপক এবং ২০০৪ সালে পূর্ণ অধ্যাপক হিসেবে পদোন্নতি পান। এছাড়া তিনি মালয়েশিয়া প্রযুক্তি বিশ্ববিদ্যালয়ের পুরকৌশল অনুষদের চুক্তিভিত্তিক সহযোগী অধ্যাপক এবং কাসেল বিশ্ববিদ্যালয় ও আইএইচই ডেলফট ইনস্টিটিউট ফর ওয়াটার এডুকেশনের ভিজিটিং অধ্যাপক হিসেবেও কাজ করেছেন।  মো. হযর‍ত আলী ২০০৩ থেকে ২০০৫ এবং ২০১১ থেকে ২০১৩ সালে দুই দফায় চুয়েটের পুরকৌশল বিভাগের প্রধান হিসেবে দায়িত্ব পালন করেছেন। ২০১৩ থেকে ২০১৫ সাল পর্যন্ত তিনি চুয়েটের স্থাপত্য ও পরিকল্পনা অনুষদ এবং ২০১৫ থেকে ২০১৭ সাল পর্যন্ত পুরকৌশল অনুষদের ডিন হিসেবে দায়িত্ব পালন করেছেন। এছাড়া তিনি বাংলাদেশ মেরিটাইম বিশ্ববিদ্যালয়ের সিনেট সদস্য ছিলেন।  ২০২৫ সালের এপ্রিল মাসে খুলনা প্রকৌশল ও প্রযুক্তি বিশ্ববিদ্যালয়ের (কুয়েট) শিক্ষার্থীদের আন্দোলন ও অনশনের পরিপ্রেক্ষিতে ২৫ এপ্রিল শিক্ষা মন্ত্রণালয় বিশ্ববিদ্যালয়ের তৎকালীন উপাচার্য মুহাম্মদ মাছুদ কামাল ও উপ-উপাচার্য শেখ শরীফুল আলমকে অব্যাহতি প্রদান করে। এরপর ১ মে মো. হযরত আলীকে পরবর্তী উপাচার্য নিয়োগের পূর্ব পর্যন্ত বিশ্ববিদ্যালয়ের অন্তর্বর্তীকালীন উপাচার্য হিসেবে ‘রুটিন দায়িত্বে’ নিয়োগ দেওয়া হয়। ৩ মার্চ তিনি অন্তর্বর্তীকালীন উপাচার্য পদে আনুষ্ঠানিকভাবে দায়িত্ব গ্রহণ করেন।  খুলনা প্রকৌশল ও প্রযুক্তি বিশ্ববিদ্যালয়ের অন্তর্বর্তীকালীন উপাচার্য হিসেবে যোগদানের পর বিশ্ববিদ্যালয়ের অচলাবস্থা নিরসনের লক্ষ্যে ৪ মে থেকে শ্রেণিকার্যক্রম শুরু করার ঘোষণা দিলেও, আন্দোলনকালীন শিক্ষার্থী কর্তৃক শিক্ষকদের লাঞ্ছনার অভিযোগে শিক্ষকরা কর্মবিরতি ডাকেন। ১২ মে তারিখে অভিযুক্ত শিক্ষার্থীদের বিরুদ্ধে কারণ দর্শানোর নোটিশ দেওয়া হয়। এই শিক্ষার্থীদের বিরুদ্ধে আন্দোলনকালীন বহিষ্কারাদেশ দেওয়া হলেও, আন্দোলনের চাপের মুখে সেই আদেশ প্রত্যাহার করা হয়েছিল। কারণ দর্শানোর নোটিশের বিরুদ্ধে শিক্ষার্থীরা প্রতিবাদ জানালে ১৮ মে থেকে শিক্ষকরা প্রশাসনিক কাজেও কর্মবিরতির ঘোষণা দেন। ১৯ মে থেকে শিক্ষকরা জড়িত শিক্ষার্থীদের শাস্তি নিশ্চিতে উপাচার্যের কার্যালয়ে অবস্থান নেন এবং ২১ মে অন্তর্বর্তীকালীন উপাচার্যের প্রতি অনাস্থা জানান এবং তার পদত্যাগ দাবি করেন। এর প্রেক্ষিতে ২২ মে হযরত আলী কুয়েটের অন্তর্বর্তীকালীন উপাচার্যের পদ থেকে পদত্যাগ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম বিষয়শ্রেণী:বাংলাদেশী পুরকৌশলী বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের উপাচার্য বিষয়শ্রেণী:চট্টগ্রাম প্রকৌশল ও প্রযুক্তি বিশ্ববিদ্যালয়ের শিক্ষক বিষয়শ্রেণী:খুলনা প্রকৌশল ও প্রযুক্তি বিশ্ববিদ্যালয়ের প্রাক্তন শিক্ষার্থী
মাসআদ কাসিস (, ; ১ নভেম্বর ১৯১৮ - ২৫ ডিসেম্বর ১৯৮৯) ছিলেন একজন ইসরায়েলি আরব রাজনীতিবিদ যিনি ১৯৫১ এবং ১৯৫৯ সালের মধ্যে ইসরায়েলি আরবদের জন্য গণতান্ত্রিক তালিকার জন্য নেসেটের সদস্য হিসাবে কাজ করেছিলেন।   জীবনী  ১৯৫১ সালে তিনি ইসরায়েলি আরবদের জন্য গণতান্ত্রিক তালিকার প্রতিষ্ঠাতাদের মধ্যে ছিলেন এবং সেই বছরের নির্বাচনে নেসেটের তালিকায় নির্বাচিত হন। ১৯৫৫ সালের নির্বাচনে তিনি তার আসনটি ধরে রাখেন, কিন্তু ১৯৫৯ সালের নির্বাচনে দলটি অংশগ্রহণ করেনি। ক্যাসিস ইসরায়েলি আরবদের জন্য ইন্ডিপেন্ডেন্ট ফ্যাকশনের নেতা হিসাবে নির্বাচনে প্রতিদ্বন্দ্বিতা করেছিলেন,Independent Faction for Israeli Arabs Israel Democracy Institute কিন্তু এটি একটি আসন জিততে ব্যর্থ হয়।  ১৯৬৯ সালে, তিনি মিইলিয়ার স্থানীয় কাউন্সিলের প্রধান হন। তিনি ১৯৮৯ সালে ৭১ বছর বয়সে মারা যান।   তথ্যসূত্র   বহিঃসংযোগ  বিষয়শ্রেণী:ইসরায়েলি আরবদের জন্য গণতান্ত্রিক তালিকার রাজনীতিবিদ বিষয়শ্রেণী:নেসেটের সদস্য ১৯৫৫-১৯৫৯ বিষয়শ্রেণী:নেসেটের সদস্য ১৯৫১-১৯৫৫ বিষয়শ্রেণী:নেসেটের আরব সদস্য বিষয়শ্রেণী:১৯৮৯-এ মৃত্যু বিষয়শ্রেণী:১৯১৮-এ জন্ম বিষয়শ্রেণী:উত্তর জেলা (ইসরায়েল) এর ব্যক্তি
প্রফেসর মিজিনলুং কামসন (জন্ম: ১৭ জানুয়ারী ১৯৩৯, মেজরখুল, ইম্ফল) ১৯৯৫ থেকে ১৯৯৬ সাল পর্যন্ত কেন্দ্রীয় স্বরাষ্ট্র প্রতিমন্ত্রী হিসাবে দায়িত্ব পালন করেছিলেন। http://loksabhaph.nic.in/writereaddata/biodata_1_12/3053.htm  তিনি মণিপুরের বহিঃস্থ মণিপুর লোকসভা কেন্দ্র থেকে চার বার ৮ম, ৯ম, ১০ম এবং ১১তম লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মণিপুরের লোকসভা সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:মণিপুরের রাজনীতিবিদ বিষয়শ্রেণী:ইম্ফলের ব্যক্তি
অঙ্কিত নাগেন্দ্র শর্মা (জন্ম: ২০ এপ্রিল ১৯৯১) একজন ভারতীয় ক্রিকেটার যিনি ঘরোয়া ক্রিকেটে পুদুচেরির হয়ে খেলেন। তিনি একজন বামহাতি ব্যাটসম্যান এবং একজন ধীর বামহাতি অর্থোডক্স বোলার।  ২০১৫-১৬ রঞ্জি ট্রফি মৌসুমে অঙ্কিত মধ্যপ্রদেশের হয়ে দ্বিতীয় সর্বোচ্চ উইকেট শিকারী ছিলেন এবং ৯ ম্যাচে ৩৩ উইকেট নিয়েছিলেন। সেই মৌসুমে অন্ধ্র প্রদেশের বিপক্ষে ৯১ রানে ৭ উইকেট নিয়ে অঙ্কিত তার ক্যারিয়ার সেরা বোলিং পরিসংখ্যানও অর্জন করেছিলেন, যা তার দলকে কোয়ার্টার ফাইনালে নিয়ে যেতে সাহায্য করেছিল।  ২০১৭-১৮ রঞ্জি ট্রফিতে বরোদার বিপক্ষে ইন্দোরে মধ্যপ্রদেশের হয়ে খেলে তিনি তার প্রথম সেঞ্চুরি (১০৪ রান) করেন।  ২০১৮ সালের জানুয়ারিতে অনুষ্ঠিত আইপিএল নিলামে রাজস্থান রয়্যালস তাকে কিনে নেয়।List of sold and unsold players, ESPNcricinfo. Retrieved 27 January 2018.    তথ্যসূত্র    বহিঃসংযোগ      বিষয়শ্রেণী:পন্ডিচেরির ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:রাইজিং পুণে সুপারজায়ান্টের ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ডেকান চার্জার্সের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:মধ্যপ্রদেশ থেকে আগত ক্রিকেটার বিষয়শ্রেণী:গোয়ালিয়রের ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম
মহামারি রোগ আইন, ১৮৯৭ একটি আইন যা মুম্বাইয়ের (পূর্ব বোম্বাই) ব্রিটিশ ভারতে বিউবনিক প্লেগ মোকাবেলায় প্রথম লাগু করা হয়েছিল।  আইনটি মহামারি রোধের জন্য বিশেষ ক্ষমতা প্রদান করে যা এই রোগের বিস্তার নিয়ন্ত্রণে নিয়ন্ত্রণমূলক ব্যবস্থাগুলি বাস্তবায়নের জন্য প্রয়োজনীয়।  এই আইনটি নিয়মিতভাবে ভারতের বিভিন্ন রোগ যেমন সোয়াইন ফ্লু, কলেরা, ম্যালেরিয়া এবং ডেঙ্গু ব্যধি দমন করতে ব্যবহৃত হয়। ২০১৮ সালে, গুজরাটের একটি অঞ্চলে কলেরা ছড়িয়ে পড়তে শুরু করে, তখন এই আইন প্রয়োগ করা হয়েছিল। ২০১৫ সালে এটি চণ্ডীগড়ের ডেঙ্গু এবং ম্যালেরিয়া মোকাবেলায় ব্যবহৃত হয়েছিল এবং ২০০৯ সালে পুনেতে সোয়াইন ফ্লু প্রতিরোধের জন্য ব্যবহৃত হয়েছিল। ২০২০ সালের মার্চ মাসে, করোনাভাইরাস ২০১৯ রোগের সংক্রমণ আটকাবার  লক্ষ্যে এই আইনটি ভারতজুড়ে কার্যকর করা হচ্ছে।   আইনী বিধান আইনের ২ নং ধারায় বলা হয়েছে:  তথ্যসূত্র  বিষয়শ্রেণী:ভারতের আইন বিষয়শ্রেণী:ভারতে কোভিড-১৯ বৈশ্বিক মহামারি
পদ্মপ্রভ বা পদ্মপ্রভু স্বামী ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।  জীবন পদ্মপ্রভ ছিলেন জৈন বিশ্বতত্ত্ব অনুযায়ী বর্তমান অবসর্পিণী যুগের ষষ্ঠ তীর্থঙ্কর। জৈন বিশ্বাস অনুসারে, তিনি আত্মার সকল কর্ম ধ্বংস করে একজন সিদ্ধে (মুক্ত আত্মা) পরিণত হয়েছিলেন। পদ্মপ্রভ কৌসাম্বীর ইক্ষ্বাকু-বংশীয় রাজা শ্রীধর ও রানি সুসীমাদেবীর পুত্র রূপে জন্মগ্রহণ করেছিলেন। ভারতীয় পঞ্জিকা অনুসারে তার জন্মতিথিটি হল কার্তিক কৃষ্ণা দ্বাদশী তিথি।  মূর্তিতত্ত্ব পদ্মপ্রভ তার পদ্ম প্রতীক, চত্রাভ বৃক্ষ, মনোবেগ (দিগম্বর মতে) বা মনগুপ্ত (শ্বেতাম্বর মতে) যক্ষ ও শ্যামা অচ্যুতা যক্ষীর সঙ্গে যুক্ত।  বিখ্যাত মন্দির  পদমপুরা জৈন মন্দির, জয়পুর, রাজস্থান  মাহুদি, গান্ধীনগর, গুজরাত  ছবি  আরও দেখুন   পদমপুরা  জৈনধর্মে ঈশ্বর  অরিহন্ত (জৈনধর্ম)  জৈনধর্ম ও সৃষ্টিতত্ত্ব-বিরোধিতা  পাদটীকা  তথ্যসূত্র      বিষয়শ্রেণী:তীর্থঙ্কর বিষয়শ্রেণী:ইক্ষ্বাকু রাজবংশ বিষয়শ্রেণী:সূর্য রাজবংশ
জন নিউমায়ার (জন্ম ২৪শে ফেব্রুয়ারী, ১৯৩৯) একজন আমেরিকান ব্যালে নৃত্যশিল্পী, কোরিওগ্রাফার এবং পরিচালক। তিনি ১৯৭৩-২০২৪ সাল পর্যন্ত হামবুর্গ ব্যালে- এর পরিচালক এবং প্রধান কোরিওগ্রাফার ছিলেন এবং ১৯৯৬-২০২৪ সাল পর্যন্ত হামবুর্গ স্টেট অপেরাতে ব্যালে-র শৈল্পিক পরিচালক ছিলেন।  ১৯৭৮ সালে তিনি দ্য স্কুল অফ দ্য হামবুর্গ ব্যালে প্রতিষ্ঠা করেন, যার মধ্যে ৩৪ জন শিক্ষার্থীর জন্য একটি বোর্ডিং স্কুল রয়েছে। ২০১১ সালে জার্মান জাতীয় যুব ব্যালে প্রতিষ্ঠার পর থেকে তিনি এর সাধারণ পরিচালক এবং শৈল্পিক তত্ত্বাবধায়ক। তথ্যসূত্র  বিষয়শ্রেণী:১৯৩৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ব্যালে নৃত্যশিল্পী বিষয়শ্রেণী:মার্কিন নৃত্য পরিচালক বিষয়শ্রেণী:জার্মানিতে মার্কিন প্রবাসী
মুহাম্মদ ওলদ ফাহফু আল-মাসুমি (১৯১৩ - ১৭ জুলাই ২০১৮ ), (আল-মুরাবিত আল-হাজ্জ বা আল-হাজ্জ ওলদ ফাহফু নামে পরিচিত) ছিলেন মৌরিতানীয় ইসলামি পণ্ডিত। তিনি তার জীবনকে এবাদত এবং ধর্মীয় শিক্ষালাভের জন্য উৎসর্গ করেছিলেন। সারা বিশ্বের শিক্ষক এবং শিক্ষার্থীরা প্রায়শই তার পরিচালনায় পড়াশোনা করতে ভ্রমণ করতেন। মৌরিতানিয়ার প্রত্যন্ত গ্রামে তিনি শাইখ হামজা ইউসুফ সহ কয়েক হাজার আলেমকে শিক্ষাদান করেছিলেন।   দ্য মুসলিম ৫০০-তে স্থান  ২০১৬ সালে তিনি দ্য রয়েল ইসলামিক স্ট্র্যাটেজিক স্টাডিজ সেন্টার কর্তৃক '৫০০জন সর্বাধিক প্রভাবশালী মুসলমান'-এর মধ্যে একজন নির্বাচিত হয়েছিলেন।    পরিবার    মরিয়ম বিনতে বুওয়াইবা  তার পুরো নাম ছিল মরিয়ম বিনতে মুহাম্মদ আল-আমিন ওলদ মুহাম্মদ আহমদ বুওয়াইবা (মৃত্যু: ১৩ এপ্রিল ২০০৯)। তিনি মুরাবিত আল-হাজ্জ ওলদ ফাহফুর স্ত্রী ছিলেন।   তথ্যসূত্র   বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:২০১৮-এ মৃত্যু বিষয়শ্রেণী:১৯১৩-এ জন্ম বিষয়শ্রেণী:২১শ শতাব্দীর ইসলামের মুসলিম পণ্ডিত
শিবাঙ্গী বর্মা (জন্ম ২৪ আগস্ট ১৯৯৪) হলেন একজন অভিনেত্রী যিনি হিন্দি ধারাবাহিকে কাজ করেন। তিনি সনি পল চ্যানেলে হামারী সিস্টার দিদি ধারাবাহিকে মেহের এবং সাব টিভি চ্যানেল বিবি আউর মেইন ধারাবাহিকে মায়ার চরিত্রে অভিনয় করেন।   ব্যক্তিগত জীবন  শিভাঙ্গি বর্মা ১৯৯৪ সালের ২৪-এ অগাস্ট দিল্লিতে জন্মগ্রহণ করেন। তিনি নতুন দিল্লিতে ইন্টারন্যাশনাল স্কুল বসন্ত কুঞ্জ থেকে পড়াশোনা করেন। তিনি ছোটবেলা থেকেই অভিনয়ের প্রতি আগ্রহ খুঁজে পান।  ধারাবাহিক  বছর ধারাবাহিক নাম চরিত্র চ্যানেল ২০১৩ নাচ বালিয়ে ৬ অংশগ্রহণকারী স্টার প্লাস ২০১৪ হামারী সিস্টার দিদি মেহের সোনি পল ২০১৪ হর মুশকিল কা হাল আকবর বীরবল  বিগ ম্যাজিক ২০১৫ রিপোর্টার্স ধারাবাহিক রিচা সোনি টিভি ২০১৭ বিবি আউর মেইন মায়া সোনি সাব ২০১৭ ভূতু মহিনী জি টিভি ২০১৮ মির্জাপুর ধারাবাহিক   আমাজান প্রাইম ২০২১ ছোটি সর্দার্নি  সমাইরা কালার্স টিভি  তথ্যসূত্র  বহিঃসংযোগ    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:নয়াদিল্লির অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় ধারাবাহিক নাটকের অভিনেত্রী
বিলাইছড়ি থানা বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি থানা।   প্রতিষ্ঠাকাল  বিলাইছড়ি থানা গঠিত হয় ১৯৭৬ সালে।   প্রশাসনিক এলাকাসমূহ  বিলাইছড়ি উপজেলার ৪টি ইউনিয়নের প্রশাসনিক কার্যক্রম বিলাইছড়ি থানার আওতাধীন।  ইউনিয়নসমূহ:  ১নং বিলাইছড়ি  ২নং কেংড়াছড়ি  ৩নং ফারুয়া  ৪নং বড়থলি   আরও দেখুন   বিলাইছড়ি উপজেলা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:রাঙ্গামাটি জেলার থানা বিষয়শ্রেণী:বিলাইছড়ি উপজেলা
থাম্ব|তাজমহল। উস্তাদ ঈসা সিরাজি ( অনুবাদ মাস্টার ঈসা) একজন পার্সিয়ান স্থপতি ছিলেন, তাকে প্রায়শই ভারতের আগ্রায় তাজমহলের সহকারী স্থপতি হিসাবে বর্ণনা করা হয়।  ডিজাইনের কৃতিত্ব কার সাথে সম্পর্কিত তা নিয়ে সম্পূর্ণ নির্ভরযোগ্য তথ্যের অভাবে অসংখ্য জল্পনা কল্পনা রয়েছে। পণ্ডিতরা মত দিয়েছেন যে উস্তাদ ঈসার গল্পটি উনিশ শতকে ব্রিটিশদের উৎসাহের কারণে জন্ম নিয়েছিল। এটি এই বিশ্বাসের জন্য জন্ম নিয়েছিল যে, এত সুন্দর একটি ভবনের কৃতিত্ব কোনও ইউরোপীয় স্থপতিকে দেওয়া উচিত। স্থানীয় তথ্যদাতারা তাজের উৎপত্তি সম্পর্কে ব্রিটিশদের কৌতূহল জাগিয়েছিলেন বলে জানা গেছে। এই তথ্যদাতারা সমগ্র এশিয়া জুড়ে কাজের লোক এবং উপকরণগুলির কল্পিত তালিকা সরবরাহ ছিলকরে। সাধারণত তাকে পার্সিয়ান স্থপতি হিসাবে বর্ণনা করা হয়।  সাম্প্রতিক গবেষণায় প্রমাণিত হয়েছে যে পারস্যের স্থপতি, ওস্তাদ আহমদ লাহৌরি সম্ভবত তাজমহলের প্রধান স্থপতি ছিসেবে ছিলেন, লাহৌরির পুত্র লুৎফুল্লাহ মুহান্দিসের লেখায় দাবির উপর ভিত্তি করে এটি দাবি করা হয়।UNESCO advisory body evaluation, Retrieved 30 Nov 2016Asher, p.212Begley and Desai, p.65http://www.columbia.edu/itc/mealac/pritchett/00islamlinks/ikram/part2_14.html, Retrieved 30 Nov 2016   আরো দেখুন    তাজমহল - (১৬৩২-১৬৫৩ সালে স্থাপিত)  মুঘল স্থাপত্য  শাহ জাহান (১৬২৮-১৭০৭)   পাদটীকা    তথ্যসূত্র       বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:মুঘল স্থাপত্য বিষয়শ্রেণী:মুঘল সাম্রাজ্যের ব্যক্তি বিষয়শ্রেণী:ভারতীয় স্থপতি বিষয়শ্রেণী:তাজমহল
নিশিন্দা (বৈজ্ঞানিক নাম:Vitex negundo) এর ইংরেজি নাম Chinese chaste tree, বা five-leaved chaste tree, horseshoe vitex, nisinda এক প্রকার ছোট পর্ণমোচী (প্রতি বছর পাতা ঝরে যায়) উদ্ভিদ। এটি গুল্ম এবং বৃক্ষের সংকর বলা যায়। পাঁচ ফুট পর্যন্ত উচ্চতা বিশিষ্ট হতে পারে। ফুল হয় নীলচে বেগুনী। সারা দেশেই জন্মায়। এই গাছের পাতা, শিকড়, ফুল এবং ফল সব কিছু কাজে লাগে। গরম পানিতে পাতার তার নির্যাস ক্রনিক ব্যথা, বাত, মাথাব্যাথা উপশম হয়। এটা হাপানি , ঠান্ডা জনিত রোগেও বিশেষ কার্যকরী। গাছের ডাল পালা পোকামাকড় রোধী। অন্যান্য স্থানীয় নামের মধ্যে Samalu, Chaste Tree,Nochi, Nirgundi,Samalu উল্লেখযোগ্য টি Verbenaceae পরিবারের একটি উদ্ভিদ।   তথ্যসূত্র   বিষয়শ্রেণী:ঔষধি উদ্ভিদ বিষয়শ্রেণী:উপকারী উদ্ভিদ বিষয়শ্রেণী:গুল্ম বিষয়শ্রেণী:আয়ুর্বেদে ব্যবহৃত উদ্ভিদ বিষয়শ্রেণী:ফিলিপাইনের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
thumb|হাজোর হয়গ্রীব মাধব দেবালয়ের সন্মুখভাগ হাজো অসমের কামরূপ জেলার ব্রহ্মপুত্র নদের পারে অবস্থিত একটি স্থান । এটি অসমের রাজধানী গুয়াহাটি থেকে প্রায় ২৪কি:মি: দূরত্বে অবস্থিত। হাজোকে হিন্দু, বৌদ্ধ ও মুসলমানের প্রাচীন তীর্থস্থান। এই অঞ্চলে বহু প্রাচীন মঠ-মন্দির ইত্যাদি দেখতে পাওয়া যায়। রাজনীতি হাজো গুয়াহাটি লোকসভা সমষ্টির অন্তর্ভুক্ত।৷ পর্যটন হয়গ্রীব মাধব দেবালয় এই দেবালয়টি মণিকুট পাহাড়ে অবস্থিত। ১৫৮৩ সনে রঘুদেব নারায়ণে দেবালয়টি নির্মাণ করেছিলেন। কিন্তু ইতিহাসবিদের মতে দেবালয়টি পাল রাজবংশ ষষ্ঠ শতিকায় নির্মাণ করেছিলেন। এটি পাথর দ্বারা নির্মিত। তথ্যসূত্র  বিষয়শ্রেণী:কামরূপ জেলা বিষয়শ্রেণী:হিন্দু তীর্থ বিষয়শ্রেণী:ভারতের হিন্দু তীর্থস্থান বিষয়শ্রেণী:আসামের দর্শনীয় স্থান
পলি শ্যানন (জন্ম: সেপ্টেম্বর ১, ১৯৭৩) হলেন কানাডীয় অভিনেত্রী তিনি অধিক পরিচত  ২০০২ সালের ছোট টেলিভিশন সিরিজ মারগারেট টেরিডিও এ তার চিত্রাঙ্কন অভিনয়ের জন্য। তরুদেয়াউ, একটি চলচ্চিত্রে অভিনয় করেছেন।যে চলচ্চিত্র কানাডার প্রধানমন্ত্রী পিয়েরে তরুদেউ কে নিয়ে।  জীবনবৃত্তান্ত পলি শ্যানন ১৯৭৩ সালে কিংস্টোন, ওনতারিও তে জন্মগ্রহণ করেছে এবং অ্যালমার, কুয়েবক এ বড় হয়েছে। তার মাইকেল শ্যানন ছিলেন ডাক্তার।তিনি কানাডার স্বাস্থ্য কেন্দ্রের অনেক বড় পদে দায়িত্ব পালন করেছেন।তিনি রোগ নিয়ন্ত্রণ পরীক্ষাগারের সাধারণ পরিচালক ছিলেন। তার মা, মেরি ম্যাকি-স্মীথ, ছিলেন শিশুদের চলচ্চিত্রের চিত্রনাট্যকার। ১৩ বছর বয়সে শিশুদের চলচ্চিত্রে শিশু হিসেবে অভিনয় করেছেন।তারপরে শ্যানন মডেল হয়।তিনি মডেল হিসেবে নিউ ইর্য়ক, লন্ডন, এবং টোকিওতে নিয়োগ হন।  তথ্যসূত্র  বহিঃসংযোগ      বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:২১শ শতাব্দীর কানাডীয় অভিনেত্রী বিষয়শ্রেণী:২০শ শতাব্দীর কানাডীয় অভিনেত্রী বিষয়শ্রেণী:আইরিশ বংশোদ্ভূত কানাডীয় ব্যক্তি
রাজারহাট নিউ টাউন  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সালের আগে পর্যন্ত রাজারহাট (এসসি) বিধানসভা কেন্দ্র ছিল। ২০১১ সালের পর থেকে দুটি বিধানসভা কেন্দ্র হয়। ১.রাজারহাট গোপালপুর বিধানসভা কেন্দ্র এবং ২.রাজারহাট নিউ টাউন বিধানসভা কেন্দ্র।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ১১৫ নং রাজারহাট নিউ টাউন বিধানসভা কেন্দ্রটি রাজারহাট এবং ১ থেকে ৬ এবং ১০ থেকে ১৩ পর্যন্ত ওয়ার্ড গুলি রাজারহাট গোপালপুর পুরসভা এর অন্তর্গত।  রাজারহাট নিউ টাউন বিধানসভা কেন্দ্রটি ১৭ নং বারাসাত লোকসভা কেন্দ্র এর অন্তর্গত। পূর্বে রাজারহাট (এসসি) কেন্দ্রটি দমদম লোকসভা কেন্দ্র এর অন্তর্গত ছিল।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২রাজারহাটপ্রণব প্রসাদ রায়ভারতের কমিউনিস্ট পার্টি ১৯৬৭এস.এন. দাস ভারতের কমিউনিস্ট পার্টি (মার্ক্সবাদী)১৯৬৯রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৭১খগেন্দ্রনাথ মণ্ডল ভারতীয় জাতীয় কংগ্রেস১৯৭২খগেন্দ্রনাথ মণ্ডল ভারতীয় জাতীয় কংগ্রেস ১৯৭৭রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৮২রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৮৭রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৯১রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)১৯৯৬রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী)২০০১তন্ময় মণ্ডল সর্বভারতীয় তৃণমূল কংগ্রেস ২০০৬রবীন্দ্রনাথ মণ্ডল ভারতের কমিউনিস্ট পার্টি (মার্ক্সবাদী) ২০১১রাজারহাট নিউ টাউনসব্যসাচী দত্ত সর্বভারতীয় তৃণমূল কংগ্রেস  নির্বাচনী ফলাফল ২০১৬  ২০১১ ২০১১ সালের নির্বাচনে, তৃণমূল কংগ্রেসের সব্যসচী দত্ত তার নিকটতম প্রতিদ্বন্দ্বী সিপিআই (এম) এর তাপস চট্টোপাধ্যায়কে পরাজিত করেন।  ১৯৭৭-২০০৬ ২০০৬ সালের রাজ্য বিধানসভা নির্বাচনে, সিপিআই (এম) এর রবীন্দ্রনাথ মণ্ডল রাজারহাট (এসসি) কেন্দ্র থেকে জয়ী হন, তৃণমূল কংগ্রেসের তন্ময় মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ তৃণমূল কংগ্রেসের তন্ময় মন্ডল সিপিআই (এম) এর রবীন্দ্রনাথ মণ্ডলকে পরাজিত করেন। ১৯৯৬ সাল থেকে রবীন্দ্রনাথ মণ্ডল পাঁচটি বার জয়ী হন, ১৯৯৬ সালে কংগ্রেসের তন্ময় মণ্ডলকে পরাজিত করেন, ১৯৯১ সালে কংগ্রেসের সুকুমার রায়কে, ১৯৮৭ সালে কংগ্রেসের বিশ্বনন্দ নস্করকে, ১৯৮২ সালে কংগ্রেসের তন্ময় মণ্ডলকে এবং ১৯৭৭ সালে কংগ্রেসের অমলেন্দু শেখর নস্করকে পরাজিত করেন।  ১৯৬২-১৯৭২ ১৯৭২ এবং ১৯৭১ সালে কংগ্রেসের খগেন্দ্রনাথ মণ্ডল জয়ী হন। সিপিআই (এম) এর রবীন্দ্রনাথ মন্ডল ১৯৬৯ সালে জয়ী হন। সিপিআই (এম) এর এস.এন. দাস ১৯৬৭ সালে জয়ী হন। ১৯৬২ সালে সিপিআই এর প্রনব প্রসাদ রায় জয়ী হন। এর আগে রাজারহাট কেন্দ্রটি বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:উত্তর চব্বিশ পরগনা জেলার রাজনীতি
সরোনিস সানবিম (বৈজ্ঞানিক নাম: Curetis saronis [Moore, 1877]) এক প্রজাতির মাঝারী আকারের প্রজাপতি। এরা ‘লাইসিনিডি’ গোত্রের এবং ‘কিউরেটিনি’ উপগোত্রের সদস্য।   আকার  সরোনিস সানবিম এর প্রসারিত অবস্থায় ডানার আকার ৪৪-৪৮ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত সরোনিস সানবিম এর উপপ্রজাতি হল-   Curetis saronis gloriosa Moore, 1883 – Sylhet Saronis Sunbeam  Curetis saronis saronis Moore, 1877 – Andaman Saronis Sunbeam  Curetis saronis obscura Evans, 1932 – Car Nicobar Saronis Sunbeam  Curetis saronis nicobarica Swinhoe, 1890  – Central Nicobar Saronis Sunbeam  Curetis saronis kondula Evans, 1954 – Kondul Saronis Sunbeam   বিস্তার  এই প্রজাতি ভারত এর আসাম থেকে অরুণাচল প্রদেশ, বাংলাদেশ এবং মায়ানমার এর বিভিন্ন অঞ্চলে দেখা যায়।  তথ্যসূত্র     বহিঃসংযোগ   বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি বিষয়শ্রেণী:ভারতের প্রজাপতি বিষয়শ্রেণী:১৮৭৭-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা বিষয়শ্রেণী:সিঙ্গাপুরের প্রজাপতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:২৮, ১১ ফেব্রুয়ারি ২০২৫ (ইউটিসি) :এড্রেনালিন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ≈ MS Sakib  «আলাপ»  ০২:৪৩, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।